Cuneiform Tablet FS T. Özgüç 518 (Nesr. C1)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ḫu-ḫa-ri-ma-ta-ku-ma a-na i-na-a qí-bi-ma a-na-ku me-ra-kà a-ta a-bi me-er-dam a-mì-am dí-nam a-na sí-kà-tim a-lá-ak ku-a-um me-ra-kà a-na-ku i-na šé-pí-a a-lá-ak dí-na-šu-ma a-na sí-kà-tim lá-ar-kà-áb-ma lu šu-um-kà a-ni 4 ma-na KÙ.BABBAR tí-ri ša 2 ma-na KÙ.BABBAR be-er-dam ke-e i-ba-ší a-ni dí-na-šu-ma 3 ma-na KÙ.BABBAR lá-áš-qúl a-ni pá-ar-ṣé-e 2-ší-na ru-ba-um ú-ša-aṣ-ba-ta-ni a-lá-ḫi-nu-tám ú ší-na-ḫi-lu-tám ù er-ba-am a-na ru-ba-im ma-dam aq-bi₄ a-ni i-na ḫa-ra-nim a-ni-tim ší-im be-er-dí-kà KÙ.BABBAR lá té-ri-ša-ni TÚG.ḪI.A UDU.ḪI.A ù SÍG.ḪI.A lu-šé-bi₄-lá-kum šu-ma lá li-ba-kà ṣú-ḫa-ru-ú-a a-ma-kam a-na ší-mì-im li-dí-nu-ma KÙ.BABBAR-áp-kà li-iš-qú-lu-ni-kum šu-ma be-er-dam tù-šé-ba-lam ù ṣú-ḫa-ar-kà šu-up-ra-am u₄-ma-kál la i-bi₄-du a-na sí-kà-tim a-lá-ak ší-im 1 <gap> GÍN KÙ.GI a-na-kam a-na i-dí-ku-bi₄ a-da-an 8 GÍN.TA a-ṣa-ba-at-ma a-bi a-ta ší-im KÙ.GI a-da-an šu-ma la ki-a-am la wa-tár